Fra sommer bliver det mere attraktivt at være cyklist og fodgænger i Vestergade.

I hvert fald hvis man skal tro Socialdemokratiets forslag om en forskønnelse af gaden, som blev vedtaget i byrådssalen onsdag, og fra sommer skal forvandle gaden til en såkaldt sommergågade. Fremover vil der nemlig være mere plads til bløde trafikanter midt på dagen og færre biler i gaden.

Læs også Den er gal igen hos berygtet Aarhus Street Food-bod: Får sur smiley og bøde efter kritisable forhold i køkkenet

"Vi er rigtig glade for alle initiativer, der gør vores by mere rolig, menneskevenlig og grøn, og vi glæder os til at se sommergågaden, der naturligvis skal skabes med de lokale. Derfor bakker vi op om forslaget," sagde Sander Jensen (AL).

Plads til alle trafikanter

Teknik og Miljø blev i juni pålagt at lave en plan for at omdanne Vestergade fra Grønnegade til Vesterport, og allerede dengang fik sommergågaden opbakning fra det lokale erhvervsliv igennem Vestergadeforeningen. Ligesom bl.a. Fællesrådet for Mølleparken-Vesterbro har udtrykt lokal opbakning til forslaget.

Til trods for det kunne Liberal Alliance onsdag ikke tiltræde Socialdemokratiets forslag, fordi partiet frygter, at der kommer til at forsvinde parkeringspladser fra området, samt at det kan blive svært at komme rundt i gaden. Ligesom partier frygter ekstra støj i forbindelse med omdannelsen.

Læs også Ryesgade bliver permanent terrorsikret

Rådmand Bünyamin Simsek (V) forsikrede dog byrådet om, at farten og støj er i fokus. Bl.a. er Teknik og Miljø ved at undersøge mulighederne for at sætte skilte op både med gående og cyklister.

"Det skal signalere, at vi er i et område, hvor vi skal passe på hinanden og vise hensyn uanset hvilket redskab, vi har under os," sagde han.